[Foto’s] Die wenners van die Fiëstas is…kykNET Fiëstas 2017 (Foto: Maroela Media) Bekendes het Donderdag by die Kunstekaapteater in Kaapstad op die blou tapyt geskitter voor die room van die kunstegemeenskap hul kykNET Fiësta-toekennings tydens ŉ regstreekse uitsending op kykNET in ontvangs geneem het. Johrné van Huyssteen was die gasheer van dié geleentheid, terwyl talle ander bekendes soos onder meer Tarryn Wyngaard, Irshaad Ally, Denise Newman, Christia Visser en Albert Pretorius van die toekennings oorhandig het. Kunstenaars soos Arno Carstens, Corlea Botha en Thembeka Mguni het die gehoor gaande gehad. Produksies wat vanjaar veral uitgestaan het, is onder meer Rooivalk. Die Nelspruit-kunstefees, Innibos, is vanjaar ook weer as gewildste fees gekroon. Acáma Fick het tydens die geleentheid ŉ toekenning in ontvangs geneem vir haar lewensbydrae tot musiek. Die musikus is met ŉ staande applous toegejuig vir haar bydrae tot die Stellenbosse koor en dit wat sy in die algemeen vir koormusiek in Suid-Afrika beteken het. Alvon Collison het ook ŉ toekenning ontvang vir sy Lewensbydrae tot musikale teater. Hy is al meer as 50 jaar in die bedryf. Ton Vosloo, nie-uitvoerende voorsitter van Naspers, het die toekenning Lewensbydrae as kunste-filantroop in ontvangs geneem. Die KKNK het vanjaar die Blou stoel-toekenning vir die Uitkampteater-inisiatief gewen. Hiermee die volledige lys van toekennings: Beste opkomende kunstenaar Faith Kinniar – Valencia – KKNK Beste teaterontwerp Francois Toerien & Kosie Smit – Heidi – KKNK Beste vroulike byspeler Nicole Holm – In Ongenade – Woordfees Beste manlike byspeler Dawid Minnaar – Die Huis van Bernarda Alba – KKNK Beste prestasie in ‘n solo-vertonining Richard September – Rooivalk – Woordfees Beste musiekgedrewe produksie (arena) Charl du Plessis – Big Band Boogie Woogie – KKNK Beste musiekgedrewe produksie (podium) Hunkering na die ses – Suidoosterfees Beste musiekgedrewe produksie (teater) Heidi – KKNK Beste prestasie in klassieke musiek Corelli & Co. – Stefan Temmigh & Erik Dippenaar – Woordfees Beste prestasie in visuele kuns Alex Hamilton – Kurator van visuele kunsprogram – Woordfees Beste nuutgeskepte Afrikaanse produksie Nico Scheepers – Rooivalk – Woordfees Beste regie Marthinus Basson – Die Gangsters – Woordfees Beste aktrise Ilse Klink – Kristalvlakte – Suidoosterfees Beste akteur Stefan Erasmus – As – Woordfees Gewildste fees Innibos Beste aanbieding Rooivalk – Woordfees